Honoré de Balzac

Honoré de Balzac (20. toukokuuta 1799 Tours – 18. elokuuta 1850 Pariisi) oli merkittävä ranskalainen kirjailija. Hänen tunnetuimpia teoksiaan ovat Ukko Goriot, Saiturin tytär ja Bette-serkku.

Balzac luetaan kirjallisuuden realismin kantaisiin, vaikka iso osa hänen tuotannostaan kunnioittaa ranskalaisen romantiikan perinteitä. Hänen teossarjansa Inhimillinen komedia (La Comédie humaine) käsittää yli 90 toisiinsa nivoutunutta romaania ja novellia, joilla hän yritti kuvata oman aikansa ranskalaisen porvariston elämää. Kunnianhimoinen suurprojekti jäi pahasti kesken.

Balzac kuului itse porvaristoon, mutta ihannoi aatelistoa. Lisukkeen "de" hän lisäsi nimeensä itse. Balzac kirjoitti jopa 15 tuntia päivässä, lähinnä mustan kahvin voimalla. Hän oli Puolassa asuvan naisen kanssa kirjeenvaihdossa 15 vuotta, mutta tapasi tämän vasta vuosi ennen kuolemaansa ja ehti olla naimisissa kolme kuukautta.

Elämä 
Balzac syntyi Toursissa keskiluokkaiseen perheeseen. Hänen isänsä, joka oli osallistunut Pariisin kommuuniin, johti siellä sairaalaa. Vuonna 1814 perhe muutti Pariisiin. Siellä Honoré de Balzac kuunteli luentoja Sorbonnessa, luki kirjastoissa ja isänsä vaatimuksesta opiskeli kolme vuotta oikeustiedettä. Sen sijaan että olisi asettunut maaseudulle lakimieheksi, hän taivutteli perheensä elättämään itseään vielä kahden vuoden ajan Pariisissa kirjailijana. Hän sai kuitenkin aikaiseksi vain huonon näytelmän Cromwellista.

Vuosina 1822–1829 Balzac julkaisi kymmenen romanttista teosta halpojen kirjakauppojen kautta. Hän yritti toimia myös kustantajana ja kirjapainon osakkaana, mutta liiketoiminta tuotti vain kasvavia velkoja.

Vuodesta 1832 Balzac oli kirjeenvaihdossa rikkaan puolalaisen rouvan, Eveline Hanskan kanssa. Evelinen aviomies kuoli vuonna 1841. Lokakuussa 1848 Balzac matkusti Ukrainaan. Sairauden heikentämä Balzac ja Hanska menivät naimisiin keväällä 1850 ja muuttivat Pariisiin, missä Balzac kuoli saman vuoden elokuussa.

Suomennettuja teoksia 
 Kapina (Les Chouans, 1829). Suom. Jalmari Hahl. Karisto, 1917.
 Keski-ikäinen nainen. (La femme de trente ans). Suom. K. Kaatra, 1907-10. Pyynikin kirjapaino.
 
 
 
 
 
 
 
 
 
 
 
 
 Eversti Chabert, suom. Huvi Vuorinen. Karisto, 1918
 Ferragus eli salaliittolaisten päällikkö  (Ferragus, 1833), suom. Volmari Raitio. WSOY, 1915. Uudelleenjulkaisu nimellä Ferragus, Tiberius kirjat 2018. ISBN 978-952-7270-37-0.

Kirjallisuutta

Lähteet

Aiheesta muualla

Vapaasti ladattavia Honoré de Balzacin e-kirjoja Projekti Lönnrotilta sekä Project Gutenbergiltä
Elämäkerta ja bibliografia  
Honoré de Balzacin teoksia online-muodossa Intratext-tietokannassa

Ranskalaiset kirjailijat
Ranskalaiset novellikirjailijat
Vuonna 1850 kuolleet
Vuonna 1799 syntyneet
Seulonnan keskeiset artikkelit